कवि गोष्ठी का आगाज कुल्लू से आए संगीतकार व कवि कैलाश गौतम ने गजल सुनाकर किया। वहीं पर हेमराज ने मंडयाली हास्य कविता सुनाई, वही पर कवयित्री अर्पणा धीमान ने कहा- काल की आंख से छलकती पीड़ा की धारा ही तो हूं मैं, यथार्थ से जूझता जीवन सागर का किनारा ही तो हूं मैं। वरिष्ठ कवयित्री हरिप्रिया शर्मा ने कहा - एकांत में बैठे शब्दों के पास बहुत पास सरक आए विचार शब्द बन गए फूल । लोकगायिका एवं कवयित्री रूपेश्वरी शर्मा ने कहा - मां मैं जानती हूं तुम्हें भाया होगा मेरा यह रूप ओ अम्मा, मैं उडऩे लगी हूं वायुयान सी, मैंने पढ़ लिए हैं विज्ञान के सभी रहस्य । लोकसंस्कृति कर्मी एवं कवि कृष्ण चंद्र महादेविया ने अपनी कविता कुछ यूं बयां की- गेहूं मटर के बिस्से हवा ने थपथपाया, बादलों के पर्दे में चांद छुप गया गौशाला के पीछे बुल और बुलबुल चहकते रहे। वहीं पर अपने शायराना अंदाज में शायर रवि राणा शाीहन ने कहा- ऐ रफीको क्यों भला ऐसा है आलम, सांप जैसी हो गई क्यों नसल -ए-आदम।